100. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Ε/32788/1504 της 6/15 Νοεμ. 1973 (ΦΕΚ Β΄ 1345) Περί καταργήσεως διατάξεως της υπ’ αριθ. Ε/118000/3370/70 κανονιστικής αποφάσεως του Υπουργείου Ναυτιλίας, Μεταφορών και Επικοινωνιών. Έχοντες υπ’ όψει: 1.Το άρθρ. 17 του Ν.Δ. 1060/71 δι’ ου παρέχεται η δυνατότης αντικαταστάσεως των, επί τη βάσει των προ της εκδόσεως του Α.Ν. 183/67 ισχυσασών διατάξεων, κυκλοφορούντων φορτηγών αυτοκινήτων Δ.Χ., δι’ ετέρων τοιούτων μικτού βάρους μέχρι του ανωτάτου επιτρεπομένου ορίου, υπό την προϋπόθεσιν υπαγωγής των νέων αυτοκινήτων εις το διέπον, τα φορτηγά αυτοκίνητα του ρηθέντος Α.Ν., νομικόν καθεστώς. 2.Τας διατάξεις της υποπαρ. β΄ της παρ. 2 του κεφ. Ζ΄ της υπ’ αριθ. Ε/118000/3370/70 κανονιστικής αποφάσεως, δι’ ων επιτρέπεται η μετατροπή των ειδικώς διασκευασμένων, δια την μεταφοράν σφαγίων, φορτηγών αυτοκινήτων Δ.Χ., εις ψυγεία αυτοκίνητα συνολικού μικτού βάρους μέχρι 10.000 χιλιογράμμων το πολύ. 3.Ότι, κατά τας αυτάς ως άνω διατάξεις, απαγορεύεται η καθ’ οιονδήποτε τρόπον αύξησιν του μικτού βάρους των εν λόγω αυτοκινήτων ψυγείων Δ.Χ., ως και η χρησιμοποίησις τούτων εις μεταφοράς ετέρων ειδών πλην κατεψυγμένων και νωπών κρεάτων. 4.Ότι αι ρηθείσαι απαγορεύσεις ως εμποδίζουσαι αφ’ ενός μεν τον εκσυγχρονισμόν των αυτοκινήτων της ανωτέρω κατηγορίας, αφ’ ετέρου δε την ορθολογιστικήν εκμετάλλευσιν τούτων, αποβαίνουν, εν τελευταία αναλύσει, εις βάρος της Εθνικής Οικονομίας. 5.Την υπ’ αριθ. Ε/38927/2077/72 κανονιστικήν απόφασιν, αποφασίζομεν: 1.Επιτρέπομεν την αντικατάστασιν: α.Των ειδικώς διασκευασμένων, δια την μεταφοράν σφαγίων, φορτηγών αυτοκινήτων Δ.Χ., κυκλοφορούντων βάσει των υπ’ αριθ. 104814/54 και 144072/63 κανονιστικών αποφάσεων, δι’ αυτοκινήτων ψυγείων μικτού βάρους μέχρι του ανωτάτου επιτρεπομένου ορίου, υπό την προϋπόθεσιν υπαγωγής των νέων οχημάτων εις τας διατάξεις αίτινες διέπουν τα κυκλοφορούντα κατ’ εφαρμογήν του Α.Ν. 183/67 φορτηγά αυτοκίνητα, συμφώνως προς το άρθρ. 17 του Ν.Δ. 1060/71 και το κεφ. Γ΄ της υπ’ αριθ. Ε/118000/3370 κανονιστικής αποφάσεως. β.Των αυτοκινήτων ψυγείων άτινα ετέθησαν εις κυκλοφορίαν, εις αντικατάστασιν ειδικώς διασκευασμένων δια την μεταφοράν κρεάτων φορτηγών αυτοκινήτων Δ.Χ., κατ’ εφαρμογήν των διατάξεων της παρ. 2β του κεφ. Ζ΄ της υπ’ αριθ. Ε/118000/3370/70 κανονιστικής αποφάσεως, δι’ ετέρων ομοίων μικτού βάρους μέχρι του ανωτάτου επιτρεπομένου ορίου, υπό την εν τη προηγουμένη υποπαραγράφω τιθεμένην προϋπόθεσιν. 2.Δια των κατά τα ανωτέρω τεθησομένων εις κυκλοφορίαν ψυγείων αυτοκινήτων Δ.Χ., επιτρέπεται η μεταφορά εντός της Επικρατείας μόνον οιωνδήποτε αγαθών η διατήρησις των οποίων απαιτεί ψύξιν. Αι υφιστάμεναι έτεραι απαγορεύσεις δια τα αντικαθιστώμενα αυτοκίνητα ισχύουν και δια τα νέα τοιαύτα. 3.Αι διατάξεις της τρίτης περιόδου της υπ’ αριθ. Ε/38927/2077/72, αποφάσεως ως αντικείμεναι προς την παρούσαν καταργούνται. 4.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 